Chhijchhit Jark'ir Kamani


Kamani

Kamanix mä ayllun jilïr irpirinak taypinkiriwa. Sapa maraw jupax mayninakamp chik ajllitaraki; jilaqatamp lanti jilaqatamp ukat mallkumpiw   chhijchh tuwañapatak aynjasipxi, ukat ayns phuqhasipxakirakiwa.  Jupax janiw jaqin ajllitäkiti.  Ukat luräwinakap phuqhañapatakix puchtukiñapawa. Qhanaw qinayax mä chaqar ch'ïyarak warkuchxattixa, jupax janïr sum jak'achankipan qullur phichhasir t'ijuñapa, kunatti nina jiq'ix qinayaruw makhatkat ukat junt'jayañ yatiraki. Ukat sintipin jutirjampinïchix jupax uskapik qinayar phallayañapawa. Ukax pachapar lurt'atax sustjarakiriwa. Niy anchapin warxattanx ukjax inamayaw kuns lurasksna. Chhijchhix tukuqañkamaw janq'suwayiri. Chhijchhi janq'suwayatatx may may yapunakax q'ala tukjataw uñjasiri. Yaqhip chaqt'anx ch'uxña umakiw jalaskiri, ukat janiw sum achuqxapxirïxiti.

Ukjamïpan jilïr ayll apnaqirinakax mäkiw mä tantachäwir jawthapipxiri. Uka tantachäwin juchanir katjañatakix kuk willtayañ yatipxaraki. Ukampins kamanirux janiw ukjamak uñkatapkaspati, juparux yaqh juch jaqupxiri. Ukat jan ukjamaskañapatakix jupax luräwinakapx sum phuqhañappiniwa.

Kaman Uta

Kaman utax mä jisk'a utawa. Sayt'urux niya pä chill chikataniwa, anchurusti pä chillqaraki. Pirqapax qalamp ñiq'imp lursutawa. Mujinapax janiw ancha jach'äkarakiti. Patarux jichhump utachjatatarakiwa. Aka jisk'a utax kamanitak luratawa. Kamanix jallüx ukjaw aka manqhar mantji, ukapachparakiw jupax jan jall waña laws jichhs ch'aranrantañapatakix uka manqharupiniw imasiñ yatiraki, kunatti jan ukjamäjaspax janiw kunamp phichhasiñs attxaspati.

Ukat sum amuykipt'añ sipan aka jach'a Altu pat markan janiw patanjam aynjasiñas chhijchhit jark'iris utjkiti. Kuna chhijchhis justuruw pursuski; jach'a markan jakasir wayn taqaqunakax akatuqit yatixañapax wakisiwa, kunatti walja yatichäwinakaniwa. Yaqhipanakax akan yuritanakax janiw kuns yatxapxiti. Ukat aka qilqt'äwix taqin amuykipt'apxañapatakiw qilqt'ata, kunatti akkïrinx saräwinakax niya nayrxamaskiwa.

Yapuchawi